Framlegg til forretningsorden

Forslag lagt fram av fylkesstyret

**a) Talerett, møterett m.m.**

- Utsendingar frå lokallaga, fylkesstyret og Møre og Romsdal SU har fulle rettar på årsmøtet (tale-, framleggs- og røysterett). Fylkesstyret har ikkje røysterett i saker som gjeld rekneskap.

- Stortingsrepresentantar, fylkestingsrepresentantar, fylkessekretær og leiarar av komitear i arbeid har møte- og talerett

- Lokallaga har møterett med eit tal på delegatar i tråd med vedtektene. Det sentrale medlemsregisteret til SV den 31.12 året før fylkesårsmøtet vert lagt til grunn for utrekninga.

- Møre og Romsdal SU kan møte med inntil 4 representantar med fulle rettar.

- Fylkesårsmøtet er elles ope for alle medlemmer i fylkespartiet (som observatørar). Fylkesårsmøtet kan i kvart enkelt høve tildele talerett.

- Utsendingar som forlét møtet må søkje om permisjon. Har ein vara må ein gje namnet på denne.

**b) Forslag og forslagsfristar**

- Frist for innlevering av forslag til uttaler var 5. februar. Før debatt om uttaler blir det røysta over kva uttaler fylkesårsmøtet ønskjer å handsame.

- Frist for endringsforslag til

* arbeidsplan med budsjett
* vedtekter
* uttaler

er laurdag kl 18.30

- Frist for forslag til val er ved laurdag kl 18.30

- Alle forslag på årsmøtet skal leverast skriftleg. Forslag som gjeld arbeidsplan med budsjett, vedtekter eller uttaler skal leverast på digitalt skjema. Forslag i andre saker leverast skriftleg til ordstyrarbordet.

- Forslag i andre saker om til dømes forretningsorden og konstituering må fremjast i det saka er oppe til handsaming.

- For at ei ny sak skal kunne handsamast på årsmøtet må 2/3 av delegatane vere samd i at den skal handsamast.

**c) Innlegg og taletid**

- Møtedeltakarane ber om innlegg via å halde opp sitt nummerskilt

- Under alle punkt på dagsorden har møtedeltakarane med talerett rett på to innlegg, eit innlegg på inntil 3 min. (1. innlegg) og 2 min. (2. innlegg). Det vert også opna for ein replikk, og ein svarreplikk per innlegg, på maksimalt 1 minutt kvar.

Alle som ikkje har norsk som morsmål, kan be om 1 minutt ekstra.

* Dirigentane kan ved behov foreslå reduksjon i taletid

**d) Røysting**

- Forslag må ha simpelt fleirtal for å verte vedtekne. Når eit forslag når meir enn simpelt fleirtal kan røystinga avslutte. Røysting skjer ved at delegatane held opp sitt nummerskilt.

. Det er eigne røystereglar for vedtekter. Vedtektene kan berre endrast dersom 2/3 fleirtal av avgitte røyster.

- Leiar og nestleiar blir vald enkeltvis. Øvrige valg kan gjerast samla, dersom det ikkje er andre forslag. Om det i personval blir likt røystetal blir det røysta ein gong til. Deretter vert det loddtrekking om det framleis er likt røystetal.

- Ved personval skal det vere hemmeleg røysting dersom ein av utsendingane med røysterett krev det